ПОКАЙНО ПРАВИЛО ЗА ЖЕНИ, УБИЛИ ДЕЦА В УТРОБАТА СИ

Извършвайки аборт, майката убива собствените си деца и извършва най-тежкия грях на земята. Само дълбокото разкаяние и Изповед могат да заличат греха и и да отклонят Божието наказание върху нея. Затова тя трябва да се моли денем и нощем така:

В името на Отца и Сина и Светия Дух, сега и винаги и во веки веков. Амин.

След това направи няколко земни или поясни поклони, и казвай:

Боже, бъди милостив към мене грешната! Боже, смили се над мене убийцата, и ме помилвай!

Царю небесни... Свети Боже ... Отче наш ... (стр. 150)

Дойдете да се поклоним на Царя, нашия Бог.

Дойдете да се поклоним и паднем пред Христа Царя, нашия Бог.

Дойдете да се поклоним и паднем пред Самия Христа, нашия Цар и Бог.

Псалом 50-ти: „Помилуй ме, Боже..." (стр. 20)

Молитва 1

Господи, помилвай децата ми, умрели в моята утроба, и заради вярата и сълзите ми, не ги лишавай от Твоята божествена светлина.

Молитва 2

Спомени, Човеколюбче Господи, душите на Твоите раби, които аз, тяхната недостойна майка и убийца, заслепена от греховно безумие, неистова похот и неверие, умъртвих в собствената си утроба, с което ги лиших и от светото Тайнство Кръщение. Кръсти ги, Господи, в морето на Твоите щедрости и ги спаси с неизказаната Твоя благодат!

Молитва 3

0, Владико, Господи Иисусе Христе, Сине Божий! Поради Твоята благост, заради нас човеците и заради нашето спасение, Ти се облече в плът, разпна се и биде погребан. С Твоята Кръв Ти обнови поквареното наше естество. Приеми моето покаяние за греховете ми и чуй думите ми: съгреших, Господи, съгреших пред небето и пред Тебе, съгреших със слово, дело, с душа и тяло, и с мислите на моя ум. Престъпих Твоите заповеди, не послушах Твоите повеления, прогневих Твоята благост, Боже мой, но като Твое творение не се отчайвам за спасението си и дръзвам да пристъпя към безкрайното Твое благоутробие и да Ти се моля Господи! Дай ми съкрушено сърце и умилни сълзи, и ме приеми, молещата и каещата се пред Тебе. Господи, дай ми по Твоята благодат да положа добро начало на покаяние. Помилуй ме, Боже, помини ме, падналата, и помени ме грешната Твоя рабиня в Твоето Царство, сега и всякога, и во веки веков. Амин.

Слава на Отца и Сина и Светия Дух, сега и винаги, и во веки веков. Амин. Господи, помилуй (40 пъти, придружено със земни или поясни поклони).

Достойно е... (стр.189)

По молитвата на светите наши отци, Господи Иисусе Христе, Сине Божий, помилуй ни. Амин.

След това прочети Евангелие по св. Матей. 2 гл.; Псал. 126 и 138; и житието на свв.Вяра, Надежда и Любов, и майка им София (17/30.IX.).